Betjeningspanel. Xerox WorkCentre 6655 Farvemultifunktionsprinter Xerox ConnectKey 2.0 Technology - PDF\nDownload "Betjeningspanel. Xerox WorkCentre 6655 Farvemultifunktionsprinter Xerox ConnectKey 2.0 Technology"\n1 Xerox ConnectKey.0 Technology Betjeningspanel Tilgængelige funktioner kan afhænge af printerens konfiguration. Se Betjeningsvejledning for flere oplysninger om funktioner og indstillinger Berøringsskærm Menuer 6 8 Alfamerisk tastatur 7 Opgavevalg Alle opgavetyper viser alle opgavetyper, f.eks. kopiering, scanning og fax. Opgavetyper går tilbage til den aktive funktion fra skærmbillederne Opgavestatus eller Maskinstatus eller til en fastindstillet funktion. Opgavestatus viser aktive, tilbageholdte og udførte opgaver. Maskinstatus viser indstillinger og information Log ind/ud af giver adgang til kodeordsbeskyttede funktioner. Hjælp (?) viser yderligere information om det aktuelle valg eller funktion. Sprog ændrer sproget på skærmen og tastaturets indstillinger. Energisparer aktiverer eller afslutter energisparertilstanden. Tænd/sluk genstarter eller slukker printeren. Afbryd udskrivning 8 7 Slet alt Stop Start Slet alt sletter forrige og ændrede indstillinger for den aktuelle funktion eller opgavetype. Tryk to gange for at gendanne alle standardindstillinger og slette eksisterende scanninger. Start starter den valgte opgave. Stop standser midlertidigt den aktuelle opgave. Følg meddelelserne på skærmen for at annullere eller fortsætte din opgave. Afbryd udskrivning stopper midlertidigt den aktuelle opgave for at køre en hasteopgave. Alfanumerisk tastatur kan anvendes til at indtaste kopiantal, faxnumre og andre numriske oplysninger. C (slet) sletter numeriske værdier eller det sidstindtastede tal. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n2 Xerox ConnectKey.0 teknologi Maskinstatus Maskinstatus-menuen giver adgang til status for forbrugsstoffer, printerinformation og indstillinger. Visse menuer og indstillinger kræver at du logger på med administratornavn og kodeord. Oplysninger om kontering og anvendelse I Maskinstatus-menuen skal du trykke på fanen Tælleroplysninger for grundlæggende trykantal. Tryk på Konteringstællere for at se detaljerede oplysninger om anvendelse. Rullemenuen giver flere optællingskategorier. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n3 Xerox ConnectKey.0 teknologi Oversigt over printer Der kan allerede være installeret tilbehør på din printer. Se Betjeningsvejledning for flere oplysninger. DADF (Dupleks automatisk dokumentfremfører) Elektrisk hæftemaskine Specialmagasin Papirmagasiner Y M C K Tonerpatroner Billedenheder Beholder til brugt toner Fusermodul For at forhindre en printerfejl eller interne harddiskskader skal du først slukke ved at trykke på afbryderknappen på betjeningspanelet og følge prompten. Ved fuld nedlukning bliver skærmen mørk efter 0 sekunder og energisparerknappen blinker. Når alle lamper og indikatorer på betjeningspanelet er slukkede, skal du slukke på afbryderen. USB-port 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n4 Xerox ConnectKey.0 Technology Papirhåndtering Se Betjeningsvejledning for flere oplysninger om magasiner og papir. Ilægning af papir Bekræft eller rediger evt. indstillinger for format og type. 3 Windows Mac Luft papiret langs kanten, så det ikke hænger sammen. Juster papirstyrene efter papirformatet. Læg ikke papir i over max-linjen i magasinet. Vælg indstillinger i printerdriveren ved udskrivning. Papirretning Brevhoved Forhullet Konvolut Y > 97 mm (,7") Y Brugerdefineret Folio Legal 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n5 Xerox ConnectKey.0 Technology Kopiering Se kapitlet Kopiering i Betjeningsvejledning for flere oplysninger. Y X X: 39,7 5,9 mm (5,5 8,5") Y: 39,7 355,6 mm (5,5 4,0") 60 5 g/m² (6 3 lb. Bond) 50 5 g/m² (3 3 lb. Bond) Læg originalen i... Tryk på Opgavetyper og dernæst på Kopiering. Slet alt sletter forrige og ændrede indstillinger for den aktuelle funktion eller opgavetype. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n6 3 Rediger indstillinger og opgaveantal alt efter behov. 4 Tryk på Start. Stop standser midlertidigt den aktuelle opgave. Følg meddelelserne på skærmen for at annullere eller fortsætte din opgave. Afbryd udskrivning stopper midlertidigt den aktuelle opgave for at køre en hasteopgave. Kopiering\n7 Xerox ConnectKey.0 teknologi Scanning og Printeren er normalt sluttet til et netværk i stedet for direkte til en enkelt computer, så du kan vælge en destination for det scannede billede på printeren. Denne vejledning beskriver de teknikker, der anvendes til at scanne dokumenter uden klargøring af specielle indstillinger: Scanning af dokumenter til en adresse. Scanning af dokumenter til en gemt favorit, adressebogsadresse eller USB-flashdrev Scanner dokumenter til den fælles mappe på printerens harddisk og henter dem vha. din webbrowser. Se kapitlet Scanning i Betjeningsvejledning for flere oplysninger og scanningsindstillinger. Se System Administrator Guide (Systemadministratorvejledning) for oplysninger om indstilling af adressebog og arbejdsdiagram. Y X X: 39,7 5,9 mm (5,5 8,5") Y: 39,7 355,6 mm (5,5 4,0") 60 5 g/m² (6 3 lb. Bond) 50 5 g/m² (3 3 lb. Bond) Læg originalen i... Tryk på Opgavetyper, og dernæst på for at sende scanningen via eller på Scanning af arbejdsdiagram for at scanne til fælles standardmappen eller et USB-flashdrev. Tryk på Scan til, hvis din scanningsdestination er gemt i adressebogen eller gemt som en favorit. Slet alt sletter forrige og ændrede indstillinger for den aktuelle funktion eller opgavetype. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n8 3 For skal du trykke på Indtast modtager og derefter indtaste adressen vha. tastaturet på skærmen. Tryk derefter på Tilføj. Vælg Tilføj modtager for at føje flere -adresser til listen. Anvend maskinens adressebog eller favoritter til at indtaste gemte -adresser. For Scanning af arbejdsdiagram skal du trykke på Rediger, den valgte Fælles standardmappe eller indsætte dit USB-flashdrev. For Scan til skal du trykke på Favoritter eller Adressebog for at indtaste gemte delte adresser. 4 5 Tryk på Start. Foretag de ønskede ændringer alt efter behov. Stop standser midlertidigt den aktuelle opgave. Scanning og\n9 Hentning af scanningsfiler For at hente dine scannede billeder fra Fælles standardmappen skal du anvende CentreWare Internet Services til at kopiere de scannede filer fra printeren til din computer. Du kan også anvende CentreWare Internet Services til at indstille personlige postbokse og skabeloner for scanning af arbejdsdiagram. Se Betjeningsvejledning for flere oplysninger. Noter printerens IP-adresse på berøringsskærmen. Hvis IP-adresse ikke er vist øverst til venstre på skærmen, skal du trykke på Maskinstatus og kontrollere informationsfeltet. 3 Scanning og\n10 3 CentreWare Internet Services PDF JPG Indtast printerens IP-adresse i en webbrowser og tryk på Accept eller Tilbage. Klik på fanen Scan. 4 CentreWare Internet Services PDF JPG Vælg Fælles standardmappe og klik på Gå for at indlæse scanningen. PDF JPG Klik på Opdater Vis for at opfriske listen. Anvend Indlæs til at flytte filen til din computer. Vælg Genudskriv til at udskrive den gemte fil igen. Vælg Slet for at slette den gemte opgave permanent. 4 Scanning og\n11 Xerox ConnectKey.0 teknologi Fax Du kan sende en fax på fire måder: Indbygget Fax scanner dokumentet og sender det direkte til en faxmaskine. Serverfax scanner dokumentet og sender det til en faxserver, der sender dokumentet til en faxmaskine. Internetfax scanner dokumentet og sender det i en til modtageren. LAN-fax sender den aktuelle udskrivningsopgave som en fax. Se kapitlet Fax i Betjeningsvejledning for flere oplysninger. Se printerdriversoftwaren for flere oplysninger om LAN-fax. Se System Administrator Guide (Systemadministratorvejledning) for oplysninger om indstilling af fax og advancerede indstillinger. Y X X: 39,7 5,9 mm (5,5 8,5") Y: 39,7 355,6 mm (5,5 4,0") 60 5 g/m² (6 3 lb. Bond) 50 5 g/m² (3 3 lb. Bond) Læg originalen i... Tryk på Opgavetyper og derefter Fax, Serverfax eller Internetfax. Slet alt sletter forrige og ændrede indstillinger for den aktuelle funktion eller opgavetype. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n12 (, ) ( = ) ( : ) ( / ) For skal du trykke på Indtast modtager og derefter indtaste faxnummeret ved hjælp af berøringsskærmens alfanumeriske taster og specialtegn. Tryk derefter på Tilføj. Vælg Tilføj modtager for at føje flere faxnumre til listen. For Internetfax -adresser skal du trykke på Indtast modtager og derefter indtaste -adressen vha. tastaturet på skærmen. Tryk derefter på Tilføj. Vælg Tilføj modtager for at føje flere -adresser til listen. Anvend maskinens adressebog, favoritter eller postbokse til at indtaste gemte numre, eller maskinens adressebog til at indtaste gemte -adresser. Brug Polling til at få adgang til gemte faxadresser. 4 5 Tryk på Start. Foretag de ønskede ændringer alt efter behov. Stop standser midlertidigt den aktuelle opgave. Fax\n13 Xerox ConnectKey.0 teknologi Udskrivning fra USB Du kan udskrive.pdf-,.tiff-,.ps- og.xps-filer direkte fra et USB-flashdrev. Hvis du ønsker flere oplysninger, skal du se kapitlet Udskrivning i Betjeningsvejledning, som findes på din Software and Documentation disc (cd med software og dokumentation) eller online. Se System Administrator Guide (Systemadministratorvejledning) for at indstille denne funktion. Fjern ikke USB-flashdrevet under læsning. Filer kan blive ødelagt. Sæt USB-flashdrevet i USB-porten 3.. Tryk på Opgavetyper og dernæst på Udskriv fra. Tryk på Udskriv fra USB-drev og vælg en fil eller mappe. 05 Xerox Corporation. Alle rettigheder forbeholdt. Xerox, Xerox og figurmærket, WorkCentre\n14 Foretag de ønskede ændringer alt efter behov. Rediger udskrivningskvaliteten alt efter behov, tryk derefter på OK. 6 Tryk på Start. Stop standser midlertidigt den aktuelle opgave. Følg meddelelserne på skærmen for at annullere eller fortsætte din opgave. Afbryd udskrivning stopper midlertidigt den aktuelle opgave for at køre en hasteopgave. Udskrivning fra USB


Kom med til forpremiere på FAT FRONT | Femina\nKom med til forpremiere på FAT FRONT\nDokumentarfilmen FAT FRONT handler om fire kvinders opgør med det slankefikserede samfund. Filmen får verdenspremiere den 10. oktober i udvalgte biografer landet over, og nu har du muligheden for at komme til forpremiere med femina tre steder i landet.\nMandag, 16. september 2019 - 7:10 - af Redaktionen\nFire tykke skandinaviske kvinder er hovedpersonerne i Louise Detlefsens og Louise Unmack Kjeldsens nye film FAT FRONT. De fire unge kvinder er en del af den ny-feministiske bølge Fat Front, der er et opgør med den evindelige fiksering på, at dét at være tynd anses som værende smukt, mens det at være tyk anses som værende skamfuldt, dovent og utiltrækkende.\nDe fire kvinder har fået nok af selvhad og skam og kalder sig derimod med stolthed TYKKE. De ønsker respekt og ligeværd i et slankefikseret samfund, alt imens de kæmper med lavt selvværd fra et helt liv. I alt for mange år har de sat deres liv på pause. Ventet med at købe tøj, tage ud at danse og få en kæreste... Igen og igen har de prøvet at gå ned i vægt, engang imellem er det lykkedes, men med det resultat, at de tog det hele på igen - og lidt til.\nSå i stedet for at spilde deres liv med at vente og skamme sig, har de besluttet sig for at leve deres liv fuldt ud.\nFølger kvinderne fra starten af deres spirende aktivisme\nKvinderne i filmen kender ikke hinanden, men de mødes og knytter bånd på Instagram sammen med tusinder af andre tykke kvinder fra hele verden i en voksende bevægelse. Her slipper de deres deller og dalrende lår fri, støtter og opmuntrer hinanden og kæmper mod diskrimination.\nI Fat Front følger vi hovedpersonernes frigørelse og deres krops-aktivisme fra den allerførste start, gennem deres individuelle proces og frem til, at de slår igennem i samfundet med deres budskab. Filmen er med de tykke kvinder på den svære rejse fra selvhad til selvkærlighed og skildrer en smuk men også konfliktfyldt kærlighedshistorie. Kampen for at elske sin krop og sig selv som tyk.\nDe to instruktører, Louise Detlefsen og Louise Unmack Kjeldsen, der har lavet filmen, kender som de fleste andre kvinder kampen mod badevægten, men i mindre målestok. Undervejs i processen med filmen har de mødt meget modstand. Ikke fra kvinderne, men fra venner og familie. Mennesker, de har anset som værende fordomsfri og åbne. Og derfor føler de to instruktører et behov for at tage diskussionen om, hvorfor det at være tyk åbenbart er den sidste minoritetsgruppe, som det stadig er alment tilladt at udskamme og håne.\nDe fire hovedpersoner:\nHelene, 33 år, Århus.\nLæser til bachelor i engelsk på Universitet i Århus\nWilde, 29 år, Oslo.\nArbejder som tv-producer og manuskriptforfatter.\nPauline, 21 år, Lund\nLæser Modevidenskab på Universitet i Lund.\nMarte, 31 år, Oslo.\nArbejder som pædagog på en institution for døve udviklingshæmmede. Læser en master i audiopædagogik på Universitetet i Oslo.\nSÅDAN KOMMER DU MED TIL FORPREMIERE\nDu kan komme med til forpremiere i Aarhus, København og Odense - billetprisen er 75 kr.\n7. oktober kl.19:00 - Øst for Paradis, Paradisgade 9C, 8000 Aarhus\nEfter filmen vil der være mulighed for at stille spørgsmål til Helene fra filmen, styret af feminas redaktionschef Dorthe Kandi\n8. oktober kl. 21:00 (Galla) - Grand, Mikkel Bryggers Gade 8, 1460 København\nEfter filmen vil der være mulighed for at stille spørgsmål til de 4 kvinder fra filmen, styret af feminas chefredaktør Camilla Kjems\n9. oktober kl. 19:00 - CinemaxX, Rosengårdscenteret 250, 5220 Odense\nSe trailer fra filmen herunder


Tetridar Teva B.V. injektionsvæske, opløsning i fyldt pen 20 mikrog/80 mikroL\nSe information om Tetridar på medicin.dk – borger.\nSe information til sundhedsfaglige om Tetridar på medicin.dk – professionel.\ninjektionsvæske, opl. i pen 20 mikrog/80 mikroL\nTetridar® 20 mikrogram/80 mikroliter, injektionsvæske, opløsning i fyldt pen\nDet skal du vide, før du begynder at tage Tetridar\nSådan skal du tage Tetridar\nTetridar indeholder det aktive stof teriparatid, som anvendes til at styrke knoglerne og mindske risikoen for knoglebrud ved at fremme knogledannelse.\nTetridar anvendes til behandling af knogleskørhed hos voksne. Knogleskørhed er en sygdom, der gør knoglerne tynde og skrøbelige. Sygdommen er især almindelig hos kvinder efter\novergangsalderen, men den kan også forekomme hos mænd. Knogleskørhed er også almindeligt forekommende hos patienter, der får binyrebarkhormoner.\n2. Det skal du vide, før du begynder at tage Tetridar\nBrug ikke Tetridar:\nhvis du er allergisk over for teriparatid eller et af de øvrige indholdsstoffer i dette lægemiddel (angivet i punkt 6).\nhvis du har forhøjet calciumniveau (forud eksisterende hypercalcæmi).\nhvis du har fået konstateret knoglecancer eller anden cancer, som kan have spredt sig til knoglerne (metastaser).\nhvis du har andre bestemte knoglesygdomme. Fortæl det til lægen, hvis du har en knoglesygdom.\nhvis du har et uforklarligt højt niveau i blodet af et bestemt enzym i leveren (basisk fosfatase), hvilket betyder, at du kan have Pagets sygdom (en sygdom med unormale knogleforandringer). Spørg din læge, hvis du ikke er sikker.\nhvis du har fået strålebehandling involverende dine knogler.\nTetridar kan give forøget indhold af calcium i blodet eller urinen.\nKontakt lægen eller apotekspersonalet, før du tager Tetridar:\nhvis du lider af vedvarende kvalme, opkastning, forstoppelse, nedsat energi eller muskelsvaghed. Dette kan være tegn på, der er for meget kalk i blodet.\nhvis du lider af nyresten eller har haft nyresten.\nhvis du har nyreproblemer (moderat nedsat nyrefunktion).\nNogle patienter oplever svimmelhed eller hjertebanken efter de første indsprøjtninger med Tetridar. Når du tager de første doser af Tetridar, så gør det et sted, hvor du har mulighed for at sidde eller ligge ned, hvis du skulle blive svimmel.\nTetridar må ikke tages af patienter i voksealderen.\nTetridar bør ikke bruges til børn og unge (under 18 år).\nBrug af anden medicin sammen med Tetridar\nFortæl det altid til lægen eller apotekspersonalet, hvis du tager anden medicin eller har gjort det for nylig. Disse kan af og til påvirke hinanden (f.eks. digoxin/digitalis, medicin til behandling af hjertesygdomme).\nDu må ikke anvende Tetridar, hvis du er gravid eller ammer. Hvis du er kvinde i den fødedygtige alder, bør du anvende sikker prævention, når du tager Tetridar. Hvis du bliver gravid, bør behandlingen med Tetridar ophøre. Spørg din læge eller apotekspersonalet til råds, inden du tager nogen form for medicin.\nNogle patienter kan føle sig svimle efter en indsprøjtning med Tetridar. Hvis du føler dig svimmel, må du ikke køre bil eller betjene værktøj eller maskiner, før du har det bedre.\nTetridar indeholder natrium\nDenne medicin indeholder mindre end 1 mmol natrium (23 mg) pr. dosis, dvs. den er i det væsentlige natrium-fri.\n3. Sådan skal du tage Tetridar\n20 mikrogram én gang daglig, som gives som indsprøjtning under huden, i låret eller maven. Som en hjælp til at huske at tage din medicin, bør du tage indsprøjtningen på omtrent samme tidspunkt hver dag.\nDu skal tage Tetridar hver dag i så lang tid, som lægen har ordineret det til dig. Den totale behandlingstid med Tetridar bør ikke overskride 24 måneder. Du bør ikke få mere end én behandlingskur på 24 måneder i din levetid.\nTetridar kan indsprøjtes i forbindelse med måltider.\nLæs brugervejledningen, der ligger i pakningen, for oplysninger om, hvordan du bruger Tetridar-pennen.\nNåle følger ikke med pennen. Du kan anvende Becton, Dickinson og Company penne-nåle 29 til 31 gauge (diameter 0,25-0,33 mm) og 12,7, 8 eller 5 mm i længde.\nSom beskrevet i brugervejledningen skal du foretage Tetridar-indsprøjtningen kort efter, at du tager pennen ud af køleskabet. Læg pennen tilbage i køleskabet umiddelbart efter brug. Du skal anvende en ny nål til hver indsprøjtning og smide nålen væk efter brug. Du må aldrig opbevare pennen med nålen påsat. Del ikke din Tetridar-pen med andre.\nDin læge vil måske anbefale dig at bruge Tetridar sammen med kalk og D-vitamin. Din læge vil fortælle dig, hvor meget du skal tage hver dag.\nTetridar kan tages sammen med eller uden mad.\nHvis du har taget for meget Tetridar\nKontakt lægen, skadestuen eller apoteket, hvis du har taget mere af Tetridar, end der står i denne information, eller mere end lægen har foreskrevet (og du føler dig utilpas).\nHvis du ved en fejltagelse har taget mere Tetridar, end du skulle, skal du kontakte din læge eller apoteket. Virkningerne af en overdosis kan forventes at omfatte kvalme, opkastning, svimmelhed og hovedpine.\nHvis du har glemt eller ikke har mulighed for at tage Tetridar på det sædvanlige tidspunkt,\nskal du tage din dosis snarest muligt samme dag. Du må ikke tage en dobbeltdosis som erstatning for den glemte dosis. Tag ikke mere end én indsprøjtning samme dag. Du må ikke forsøge at erstatte den glemte dosis.\nHvis du holder op med at tage Tetridar\nHvis du overvejer at holde op med at tage Tetridar, skal du tale med din læge om det først. Din læge kan rådgive dig om din behandling og beslutte, hvor længe du skal behandles med Tetridar.\nDe mest almindelige bivirkninger er smerter i arme og ben (hyppigheden er meget almindelig, forekommer hos flere end 1 ud af 10 patienter) samt kvalme, hovedpine og svimmelhed (hyppigheden er almindelig). Hvis du bliver svimmel efter indsprøjtningen, skal du sætte eller lægge dig ned, indtil du får det bedre. Hvis du ikke får det bedre, skal du kontakte lægen, før du fortsætter med behandlingen. Der er set tilfælde af besvimelse i forbindelse med teriparatid-behandling.\nHvis du får ubehag i form af rødmen i huden, smerter, hævelser, kløe, blå mærker eller mindre blødninger omkring indsprøjtningsstedet (hyppigheden er almindelig), bør dette aftage i løbet af få dage eller uger. I modsat fald skal du fortælle det til lægen så hurtigt som muligt.\nHvis du oplever nogen af disse symptomer, skal du STOPPE med at tage Tetridar og kontakte din læge med det samme.\nnervesmerter i benene.\nen følelse af at være ved at besvime.\nhalsbrand (smertefuld og brændende følelse bag brystbenet).\nen udposning på spiserøret.\nlavt hæmoglobinniveau eller lavt antal af røde blodlegemer (blodmangel).\nstigning i blodets kalkindhold.\nnedsat nyrefunktion, inklusive nyresvigt.\nBrug ikke lægemidlet efter den udløbsdato, der står på pakningen og på pennen efter EXP. Udløbsdatoen er den sidste dag i den nævnte måned.\nTetridar skal opbevares i køleskab (2 °C-8 °C) hele tiden. Du kan anvende Tetridar-pennen i op til 28 dage efter den første indsprøjtning, så længe pennen opbevares i et køleskab (2 °C-8 °C).\nTetridar må ikke nedfryses. For at undgå at pennene udsættes for frost, må de ikke ligge tæt ved et køleelement i køleskabet. Tetridar må ikke anvendes, hvis det er eller har været nedfrosset.\nTetridar indeholder en klar og farveløs opløsning. Tetridar må ikke anvendes, hvis opløsningen er uklar, farvet eller indeholder partikler.\nAktivt stof: teriparatid. En fyldt pen på 2,4 ml indeholder 600 mikrogram teriparatid (svarende til 250 mikrogram pr. ml).\nØvrige indholdsstoffer: koncentreret eddikesyre, natriumacetattrihydrat, mannitol, metacresol, vand til injektionsvæsker. Saltsyreopløsning og/eller natriumhydroxidopløsning kan være blevet tilsat til pH-justering.\nTetridar er en farveløs og klar opløsning. Opløsningen er fyldt i en cylinderampul, som er monteret i en engangspen. Hver pen indeholder 2,4 ml opløsning, svarende til 28 doser. Pennene fås i pakninger med 1 eller 3 penne. Ikke alle pakningsstørrelser er nødvendigvis markedsført.\nCypern: Tetridar 20 micrograms/80 microliters ενέσιμο διάλυμα σε προγεμισμένη συσκευή τύπου\nGrækenland: Tetridar 20 micrograms/80 microliters ενέσιμο διάλυμα σε προγεμισμένη συσκευή τύπου πένας\nIrland: Tetridar 20 micrograms/80 microlitres Solution for Injection in pre-filled pen\nMalta: Tetridar 20 micrograms/80 microlitres Solution for Injection in pre-filled pen\nSpanien: Tetridar 20 microgramos/80 microlitros solución inyectable en pluma\nTyskland: Tetridar 20 Mikrogramm/80 Mikroliter Injektionslösung


Klemmerække og digital? - Sporskiftet\nKlemmerække og digital?\nSkrevet af Thrane Torsdag d. 5/1/2012 - 20:16 Vist 1.410 gange\nJeg har tænkt at at føre +/- (altså de to ledninger der forsyner skinner osv med strøm) igennem hver sin klemmerække. Derved har jeg mulighed for nemt at tilslutte f.eks. sporskiftedecode lydmoduler m.v\nMEN har hørt at mufer/klemmerækker m.v. ikke er godt nåt man kører digitalt?\njeg synes det lyder mærkelig, og kan der nu også passe?\n« Lyd som baneoverskæring Dioder »\nSkrevet af kildemoes Fredag d. 6/1/2012 - 4:24\nja det indlæg læste jeg også : Jeg bruge både muffer og klemmerækker, og har ikke på noget tidpunkt oplevet nogel drift forstyrelser. det skal der til siges at jeg trækker kun kørestrøm, men kan ikke rigtigt se hvad der skulle giv af problem med sporskiftedecode, da det den er samme "sinal- strøm" der løber i ledningerne, men der er måske en eletronik ekspert som kan fortælle om der er rigtigt eller ej ?\nsom sagt: Jeg bruge både muffer og klemmerækker, og har ikke på noget tidpunkt oplevet nogel drift forstyrelser\nSkrevet af PTMadsen Lørdag d. 7/1/2012 - 21:05\nEt andet er at forum er benyttet af mange typer mennesker, alt lige fra teenagere som endnu ikke har opsamlet ret meget erfaring, til skolelærer, ingeniører, it nørder, samt andet godtfolk. De har hver sin måde og mening om hvordan ting kan / skal / bør gøres ifølge deres overbevisning og fordi de i langt de fleste tilfælde er gode til at formulere sig på skrift får deres ord en vis vægt.\nFakta er nok at de er nogle elendige håndværkere og ikke ved hvilken ende af skruetrækkeren der skal holdes på.\nSvaret er stadig NEJ, og endelig har man jo lov til at ignorere andre folks meninger hvis man mener det er vås.\nNår du laver en Bus som sådan et par parrallet liggende ledninger hvori der sendes spænding og eller digitale signaler hedder, bør du bruge 1,5mm2 ledning = almindelig stiv installations ledning. Denne ledning kan du så trække igennem nogle dobbelte rækkeklemmer som er fastgjort til underlag med passende mellemrum ca. 1 til 2 meter, med en skrue i hullet imellem klemmerne. Ledningerne afisoleres kun i det stykke der ligger inde i klemmerne hvorpå skruerne spændes. Derved opnår du en ubrudt og stabil ledningsbus fra ende til anden. Afgreninger fra rækkeklemmer laves af 0,75mm2 ledning = lampet ledning der afisoleres i passende længde så den kan bukkes dobbelt under den ene skrue som derefter spændes.\nNu har du en solid og holdbar bus / ledningsforbindelse med et tværsnit som kan klare alle dine digitale signaler og flere til.\nDer er i øjeblikket 8 brugere og 44 guests online.


Monchi: Jeg tænker ikke på Barca-rygterne - Nyheder - BarcelonaFC.dk\nMonchi: Jeg tænker ikke på Barca-rygterne\nNyheder: Af BarcelonaFC.dk - 20. september 2018\nAS Romas sportsdirektør Monchi har længe været sat i forbindelse med et skifte til FC Barcelona. Rygterne tog i den grad til da han var i Sevilla, da han formåede at sammensætte et stærkt hold og hente dygtige spillere ind til ingen penge.\nHans kompetencer kan man bruge i FC Barcelona og derfor har klubben længe holdt øje med ham, men det var AS Roma som fik fingrene i ham og til trods for at Eric Abidal gør et godt stykke arbejde i Barcelona, så er der fortsat interesse for Monchi, som i programmet 'El Partidazo' har kommenteret rygterne.\n- Jeg vil ikke tale om ting, som ikke giver mening; som f.eks. et tilbud fra Barcelona. Jeg taler om nutiden og jeg bekymrer mig ikke om andet end dag-til-dag arbejdet samt de år jeg har tilbage af min kontrakt med Roma, forklarede han.\nMonchi fik faktisk snøret en handel med Bordeaux om Malcom i sommers, men i sidste øjeblik kom FC Barcelona ind i kampen og sikrede sig den offensive spiller. Roma havde allerede booket et fly, tilhængerne stod klar i lufthavnen og alt var på plads - bare ikke underskriften på kontrakten hvorfor Malcom var i sin fulde ret til at hoppe fra.\n- Monchi: Jeg tænker kun på Roma\n- Monchi: Roma overvejer sagsanlæg mod Bordeaux\n- Bartomeu vil have Monchi denne sommer\n- Monchi: Barca gik også efter Riyad Mahrez


Baby Boomers Få et andet skud ved at vokse op - 2019 | 24InfoHealth.com\nVigtigste › Wellness › Baby Boomers Få et andet skud ved at vokse op\nStrategier for at få et hovedstart på din fremtid:\nDet sker pludselig. Du venter i carpoolbanen på dit barns skole, og du får denne sygdommelige fornemmelse, at tiden løber ud, at din drøm om at være maler, en vellykket advokat eller endda bare tabe nogle få pund, aldrig kommer til at materialisere. Eller du overfører din ægtefælle den serverende skål til middag og du pludselig pause og undrer dig over hvorfor blev vi gift?\nHvis dette scenario lyder bekendt, går du sandsynligvis igennem, hvad eksperter kalder en "midlife transformation", en ændring, som folk mellem 35 og 45 år går igennem, som de indser for første gang, at de også vil sparke spanden på et tidspunkt.\n"Folk gennemgår ofte en midtvejsrevaluering snarere end en midlife-krise, når de bliver 40, fordi de bliver dybt opmærksomme på deres dødelighed," siger Gene Cohen, M.D., Ph.D., forfatter af Den kreative tidsalder: vækker menneskelig potentiale i anden halvdel af livet.\nSpørg dig selv grundlæggende udforskende spørgsmål:\nSpørg dig selv, hvad du kan gøre for at fortsætte med at vokse.\nDip ind i din egen kreativitet og forfølge nye hobbyer.\nSpørg venner om forslag til, hvilke interesser man skal forfølge.\nGenopliv dit forhold til din ægtefælle eller partner.\nUdvikle interesse for din partners interesser.\nGenevalueringen åbner døren for refleksion. Ifølge Gail Sheehy, bedst sælgende forfatter af Nye passager, folk lever så længe i dag, at de rent faktisk får et skud på to voksenalder. Den første, siger hun, foregår mellem 30 og 45 år, den tid, vi bruger brune mennesker, vi skal behage, så vi kan få det, vi ønsker. Den anden voksenalder begynder i vores midten af 40'erne, når vi spørger os selv, "er det her alt der er?" og derefter påbegynde en personlig, åndelig stræben efter at finde ny mening i vores liv. Se den næste side for at lære mere.\nEksperter foreslår, at folk begynder at tænke på, hvordan de vil bruge deres andet voksenalder i midten af 30'erne for at komme i gang med at sætte grunden til deres fremtid. Overvej følgende strategier:\nAccepter at du bliver ældre, men fortvivl ikke! Alle går gennem en periode med psykologisk tilpasning i midten af 40'erne, indtil de bliver fortrolige med de forandringer, både psykologiske og fysiske, som aldring bringer. "Når du ikke nægter alder," siger Cohen, "du ser på, hvad der er muligt, og du begynder at planlægge anderledes."\nSpørg dig selv grundlæggende udforskende spørgsmål. Hvad vil du virkelig gøre i din næste voksenalder? Hvem vil du være med i forhold til venner, familie og kolleger? Hvilke nye ting har du brug for at prøve at du har undgået? Hvilke ændringer i livsstil skal du gøre for at blive sund?\nEr du tilfreds med dit arbejde? Hvis du kan lide det arbejde, du gør, men føler at du har nået en grænse, spørg dig selv, hvad du kan gøre for at fortsætte med at vokse. Cohen foreslår, at du snakker med kolleger på dit felt, undersøger bøger eller populære magasiner relateret til emnet og finder en rollemodel at følge.\nDip ind i din egen kreativitet og forfølge nye hobbyer. Bare fordi du ikke tror, at du nogensinde bliver den næste Picasso, betyder Virginia Woolf eller endda Martha Stewart ikke, at du ikke kan være kreativ på en eller anden måde! Identificer interesser, du har afsat, eller styrker, der er gået uudviklet og forfølge dem ved at læse på dem, tage undervisning eller bare tale med folk.\nSpørg venner om forslag til, hvilke interesser man skal forfølge. "Venner har indsigt i dig, at du ikke kan," tilføjer Cohen. For at finde ud af, hvad de synes du kan være gode til, inviter dine bedste venner til middag og spørg dem bare. "Har alle omkring bordet at sige noget som:" Hej, du er god til fotografering. Hvorfor tager du ikke en klasse i det? ""\nUndersøg livsstilsændringer. Dit helbred tæller! Bliv sund ved at spise en velafbalanceret kost og motion!\nGenopliv dit forhold til din ægtefælle eller partner. Mange middelaldrende par keder sig med deres partner, en skræmmende tanke, når man overvejer at det er den person, de vil dele en seng med i løbet af de næste 30 år, siger Mark Yarnell, forfatter af Selvværd: At skabe velstand, sindsro og balance i dit liv. Tænk igen på, hvorfor du blev tiltrukket af din partner, da du mødtes, foreslår han og finder aktiviteter, du kan gøre sammen for at genskabe romantikken.\nUdvikle interesse for din partners interesser. Mange par deler ikke fælles interesser. Yarnell opfordrer folk til at "lære at lide lignende ting... fremtiden for dit ægteskab afhænger af det." Han nævner eksemplet på en mand, der ikke havde læst en romansk roman om 20 år, fordi han troede, at de var cheesy og billige, men endelig læste Bridges of Madison County at behage hans kone. Det viser sig, at han kunne lide bogen, fordi den var velskrevet og ikke så saftig som han troede det ville være!\nVideo Artikel: After Ever After 3 - DISNEY PARODY.


Over 50 personer er onsdag kommet til skade, efter at en færge har påsejlet en havnekaj i millionbyen New York.\nMindst en af passagerne betegnes som alvorligt kvæstet af skader i hovedet, rapporterer tv-stationen CNN.\nFærgen med 400 passagerer om bord, sejlede mellem New Jersey og havnekajen Pier 11, som ligger tæt ved finansområdet Wall Street.\nKastet ud af sæderne\nuden at gå i detaljer om den nærmere årsag skete ulykken ifølge myndighederne i morgenmyldretiden, da færgen med pendlere fra New Jersey skulle til at lægge til for kajen.\nFærgen sejlede efter alt at dømme i alt for høj fart, da den nærmede sig Pier 11.\nPassagerer fra færgen fortæller, at mange mennesker blev kastet ud af deres sæder, da færgen bragede ind i kajen.\n"Pludseligt føltes det som om, at båden hamrede ind i en væg. Mange passagerer blev kastet væk fra deres sæder og blev kastet fremad. Nogle fløj ned ad trapperne og slog hovedet," siger Richard Correra, som var om bord, til tv-stationen WCBS.\nNogle var på vej ned ad en trappe og blev slynget forover af rystelsen, så de slog hovedet mod vægge og stolper, siger en anden passager.\n"Der lød et stort bump. Det føltes som en trafikulykke. Adskillige folk blev kastet op i luften og ned på gulvet," siger Elizabeth Banta til CNN.\nSårede blev efter ulykken båret i land af brandfolk og kørt i ambulance til de nærmeste hospitaler.\nTv-billeder fra de amerikanske medier afslører endvidere et stort hul i fartøjets skrog efter kollisionen.


Havehuset har fået en forår luftning, rengøring og rent sengetøj. Hytten er ganske indflytningsklar til "De Små" når de i næste måned gæster Ribe før konfirmation.\nJeg glæder mig til, at vise den lille svigerdatter byen, huset og havehuset.\nDagen er også dagen, hvor jeg måske er kommet et skridt nærmere kommune manden. Denne gang er farveprøver efter hans farvekort og en farve, som han som udgangspunk, kan godtage. Nu har jeg malet et større parti og nu også mod vejen som der blev forlangt. Fyren vil så vende tilbage til byen og besigtige sesultatet. Farven er gor så vidt godkendt, men nu skal han se hvordan den vil stå mod de øvrige huses farver. Derefter får jeg et svar på, om vi skal gennem flere prøver. Har man et fredet hus, bør man være et meget tålmodigt menneske.\nEn tømrer har også set på mine vinduer. Der er taget mål og skrevet ned. Han vil så tage kontakt til kommune manden og høre lidt nærmere om, hvor stejlt man vil stå på sine krav, for så ender vi måske i et noget større projekt hmmmm. En sød og rar tømrer mester er det bedste udgangspunkt tænker jeg og beder alle Ribes gode engle om hjælp til det fremtidige projekt.\nFarven kan vel blive helt fin, med mørkegrå sokkel og hvide vinduer. Mon ikke?\nDet er farveprøven til højre for døren.\nTrods en bidende kold vind, nyder jeg noget som ligner forårsvejr. Lidt oprydning i gårdhaven. Nyvasket voksdug og en lille potte stedmoder/stedmødre på gavebordet. Med god vilje kommer man langt.\nFormiddagen blev omsat til en lang gåtur igen med en dejlig kvinde som godt gider. Jeg nyder altid gåture og jeg håber hun vil blive lige så lun på fænomenet som jeg er.\nLige nu plasker en gennem masseret pige rundt i et varmt bad. Imens laver hendes farmor vegetar burger med lutter sunde sager i. Det bliver der vist tænkt en del over, men hun er da ikke stukket ud af vinduet kan jeg høre. Endnu da. Jeg håber hun bliver, for i aften skal der arbejdes videre på store planer og hemmeligheder. I denne tid lister mange rundt med hemmeligheder i lommerne.


Sagan slog den forsvarende mester i Kuurne | Feltet.dk\nSagan slog den forsvarende mester i Kuurne\n26. februar 2017 16:40Foto: Sirotti\nPeter Sagan (Bora-hansgrohe) hævnede sig i dag ovenpå gårsdagens andenplads, da han vandt Kuurne-Bruxelles-Kuurne foran den forsvarende mester, Jasper Stuyven (Trek-Segafredo).\nEndnu et fantastisk cykelløb blev i dag afviklet, da den belgiske åbningsweekend fortsatte med Kuurne-Bruxelles-Kuurne. Semiklassikeren, som til tider er endt i halvkedelige sprinteropgør, levede i år i høj grad op til spændingen i gårsdagens Omloop Het Nieuwsblad, da feltet blev splittet undervejs og en femmandsgruppe trak sig stærkest ud af det efterfølgende forfølgelsesløb.\nI den sad Peter Sagan med den klart bedste spurt, og han vandt dermed sit første løb i denne sæson, mens solovinderen fra 2016, Jasper Stuyven, måtte nøjes med en andenplads. Luke Rowe (Sky) rundede podiet af.\nDagen startede med en ærgerlig nyhed, da Tom Boonen grundet nogle maveproblemer ikke stillede til start i det, der skulle have været hans sidste Kuurne-Bruxelles-Kuurne. Det var nok meget godt, at Quick-Step-rytteren ikke risikerede helbredet: 48,5 kilometer blev tilbagelagt under løbets første time, og det gjorde, at der på det tidspunkt endnu ikke var kommet udbrud afsted.\nEfter 70 kilometer slap en gruppe på ni ryttere endelig væk - den bestod af: Alexis Gougeard (AG2R), Jürgen Roelandts (Lotto Soudal), Antoine Duchesne (Direct Energie), Guillaume Boivin (Israel Cycling Academy), Alex Kirsch (WB Veranclassic Aqua Protect), Sjoerd van Ginneken (Roompot), David Boucher (Pauwels sauzen - Vastgoedservice), Sander Cordeel (Vérandas Willems-Crelan) og Maxime Farazijn (Sport Vlaanderen-Baloise).\nUdbruddet fik i løbet af de næste mange kilometer oparbejdet et forspring på godt seks minutter, men så begyndte feltet også at skrue op for tempoet, da man stille og roligt nærmede sig et af løbets nøglepunkter, nemlig Oude Kwaremont-stigningen.\nSom rytterne ramte brostenene var blandt andre Ian Stannard (Sky) fremme og føre, men op mod toppen af bakken var det Zdenek Stybar (Quick-Step), Tiesj Benoot (Lotto Soudal) og Stefan Küng (BMC), der kørte fra feltet.\nDe næste mange stigninger skabte yderligere kaos, og flere ryttere fik tilslutning til de forreste for så efterfølgende at blive sat igen. Ved slutningen af løbets kuperede sektion havde en gruppe på små 30 ryttere udskilt sig, og her sad en del stærke ryttere, deriblandt Peter Sagan (Bora-hansgrohe), Greg Van Avermaet, Jempy Drucker (BMC), Zdenek Stybar, Matteo Trentin, Yves Lampaert (Quick-Step), Arnaud Démare (FDJ), Luke Rowe, Ian Stannard (Sky), Jasper Stuyven (Trek-Segafredo) og Oliver Naesen (AG2R).\nForfølgelsesløb i modvinden\nMed lidt over 30 kilometer til mål var morgenudbruddet hentet, og så var der kun to relevante grupper tilbage i løbet: Frontgruppen med Sagan og Van Avermaet samt feltet med blandt andre Bryan Coquard (Direct Energie), Magnus Cort (Orica-Scott), Alexander Kristoff (Katusha-Alpecin), Sam Bennett (Bora-hansgrohe), Nacer Bouhanni (Cofidis) og Dylan Groenewegen (LottoNL-Jumbo) - altså nogle af feltets hurtige herrer.\nKun flad vej ventede rytterne, men med en hård modvind en stor del af vejen mod målstregen, var der rigeligt med udfordringer tilbage i løbet. Som rytterne krydsede målstregen for første af tre gange var der 30 sekunder mellem de to grupper, og dermed kunne man begynde at fornemme uroen i udbruddet.\nMed 27 kilometer til mål kom Jasper Stuyven så med det første seriøse angreb fra frontgruppen. Belgieren vandt løbet i 2016 gennem et lignende angreb, og efter et par minutter kunne han med glæde se sig tilbage og konstatere, at der var skabt et stabilt forspring.\nMed 24 kilometer til mål indså nogle ryttere så, at Stuyven kunne gå hen og blive farlig, hvilket medførte, at Peter Sagan, Tiesj Benoot, Luke Rowe og Matteo Trentin kørte op til ham. Tempoet var utroligt højt og nede hos forfølgerne kæmpede man virkelig med at lukke hullet - samtidig var forspringet til det store felt oppe på over et minut igen.\nMed 18 kilometer til mål var den BMC-anførte forfølgergruppe over 20 sekunder bag frontgruppen, som udgjorde en massiv fare for resten af løbets ryttere. Fem kilometer senere var der 35 sekunder mellem dem, og stille og roligt begyndte det at se ud til, at udbryderne skulle belønnes for deres angrebsiver.\nSom det efterhånden begyndte at blive klart, at sejrherren skulle findes i udbruddet, kunne man begynde at holde øje med, hvem der så ud til at have mest overskud. Sagan var, som han også var i går, den klart mest aktive i forhold til at tage føringer, men ellers fungerede samarbejdet fint: Der virkede til at være enighed om, at man lige skulle udbygge forspringet lidt mere, inden det taktiske spil kunne begynde.\nMed tre kilometer til mål var der endnu ikke sket noget. Om alle følte sig sikre på deres spurt, eller om der bare var ingen, der havde overskud til et angreb, var svært at tyde, men folk som Tiesj Benoot og Luke Rowe skulle i hvert fald væk fra Sagan, hvis de skulle have en chance for at vinde.\nTempoet røg lidt med to kilometer til mål. Nu gik der endelig taktik i den, da Trentin havde klistret sig til Sagans hjul - sidstnævnte fik lov til at tage en ekstra lang føring, som de fem i front kørte ind på den sidste kilometer.\nKort efter kom det første angreb, da Trentin lidt halvhjertet accelererede gennem det sidste sving. Han fik ikke noget ordentligt forspring, og med lidt under 300 meter til mål kom hugget så fra Sagan. Slovakken fik hurtigt et lille hul til sine uopmærksomme konkurrenter, og derfra havde ingen af dem den mindste chance for at nå op igen.\nVerdensmesteren vandt med en cykellængde ned til Jasper Stuyven, mens Luke Rowe tog tredjepladsen.


Elro Arena Randers 26. april - Tour 2008 - Danser med Drenge\n26. april 2008 Elro Arena Randers\nALIEN PARTY I RANDERS - Vi havde en fantastisk aften i Elro Arena Randers med 2500 festglade mennesker, der både fik og gav fuld valuta for pengene. Nogen af dem havde taget et par alien DmD-fans med (som man kan se på billedet) - og der blev skrålet med af fuld hals - også på nogen af de nye sange. Det var en herlig koncert, som sniger sig op blandt de 3 bedste koncerter i år, set ud fra vores synspunkt. TAK for en dejlig aften i Randers ... !\nRie og Steffen i "Grib chancen" - i baggrunden vores scenemand, Sune Hummel\nFoto fra scenen med Steffen, Rie & Klaus K under "Tag godt imod ham" ...\nDer var ca. 30 publikummer på scenen for at synge kor bag Rie i "Kolde hjerter" - det lød smukt ... og højt !\nOberst Bolvig i højt humør fyrer den af på et af sine mange keyboards ... Rie havde fået sit helt private toilet bag scenen - Onkel Stanley var helt misundelig ...\nBÆLTE-KUNSTNERE - I Randers var Rie på besøg hos en leverandør af interessante bælter til scenebrug - nemlig kvinden til venstre, som hedder Birthe Juel Sandberg - i daglig tale: Bælte Birthe. Hun er bæltekunstner og har værksted i Randers sammen med sin kollega, Louise (til højre).\nDe to kvinder har lavet en myriade af flotte bælter (og tasker) i mange materialer, former og farver i det lille værksted - og Rie gik det hele igennem med stor interesse, da hun elsker bælter, hvilket formentlig er gået op for DmD's fans.\nHvad de tre kvinder fandt ud af, at der skulle laves til Rie, finder vi ud af i den kommende tid ved DmD's koncerter ...


Ny lokalplan for bykernen i Helsingør er på vej - Helsingør Kommune\nNy lokalplan for bykernen i Helsingør er på vej\nHelsingør Kommune har udarbejdet et udkast til en ny lokalplan for bykernen, som efter høringsproces over sommeren forventes vedtaget af byrådet\nDer var inviteret til en workshop om lokalplanudkastet onsdag den 27. januar 2016, hvor 30 repræsentanter for erhvervsliv, beboere, byrådsmedlemmer, arkitekter og foreninger mødte op for at drøfte Helsingør Bykernes fremtid. Konklusion på workshoppen var, at bykernen skal være bevaringsværdig med nutidige øjne. Det skal ikke være en museumsby, der skal gives mulighed for udvikling af detailhandel og publikumsrettede aktiviteter.\nHvorfor en ny lokalplan?\nHelsingør Bykerne har i mere end 40 år været omfattet af Byplanvedtægt 19, som har fungeret rigtig godt. Men byen udvikler sig, og der er behov for nye bestemmelser, der kan sikre større fleksibilitet samtidig med, at Helsingørs særlige historie og atmosfære bevares.\nI 2014 inviterede Helsingør Kommune til første workshop om lokalplanen, hvor hovedkonklusionen var, at byens historiske struktur, gader og stræder skulle bevares. Lokalplanen skal sikre, at de bevaringsværdige bygninger vedligeholdes i overensstemmelse med den tidsperiode, som huset fremtræder i i dag.\nKonkurrencen mellem byer øges i disse tider, og det er derfor vigtigt for Helsingør at styrke det, som byen er kendt for, som er unikt, samtidig med at vi løfter ambitionsniveauet og tilbyder en by af høj kvalitet og med en stor autencitet – både når det gælder rammer og indhold.\nHvad betyder den nye lokalplan?\nLokalplanen drejer sig om anvendelsen af bebyggelser og sikring af de smukke gamle huse. I Helsingør Bykerne er 76 procent af husene udpeget som bevaringsværdige, 14 procent er fredede, og 10 procent af bygningerne er hverken fredede eller bevaringsværdige. Parallelt med udarbejdelsen af lokalplanen for bykernen har kommunen besluttet, at der skal bruges flere ressourcer på at opgradere byens rum,- gader, pladser og forbindelsen til Kulturhavnen.\nMed den nye lokalplan er det hensigten at styrke detailhandelen ved at koncentrere den i byens hovedstrøg og samtidig åbne op for en større fleksibilitet i anvendelsen af resten af byen. Hovedstrøgene består af Stengade, Stjernegade, Bjergegade, Hovedvagtsstræde, Bramstræde og gaderne ud til Axeltorv.\nProces for vedtagelse af ny lokalplan\n• Første udkast af lokalplan var i lokal høring og til drøftelse på workshop i 2014• Andet udkast af lokalplan var i lokal høring og drøftelse på workshop 27. januar 2016• Lokalplan tilrettes og forventes at komme i offentlig høring over sommeren 2016• Endelig vedtagelse forventes af byrådet til efteråret 2016\nSe udkast til lokalplanen


Plextor, et førende mærke for højtydende digitale medieløsninger, introducerer den nye eksterne PX-B120U BD-ROM. PX-B120U blev introduceret første gang på Computex i Taipei, Taiwan i juni og kan nu købes i Europa.\nNu, hvor Blu-ray er blevet mange forbrugeres foretrukne medie, tilbyder Plextor en alsidig løsning til kunder, der er på udkig efter en bærbar BD-enhed til afspilning.\nPX-B120U er en ekstern Blu-ray Disc-læser, der får strøm fra USB-stikket, og som giver brugerne mulighed for at se HD-film på enhver pc eller notebook, der understøtter Blu-ray*. Enheden leveres med Cyberlink Power DVD, der er software i høj kvalitet til afspilning af Blu-ray og DVD, og som giver en komplet Blu-ray-oplevelse i 3D, inklusive muligheden for at opskalere standardvideoer til HD- og 3D-lignende visuel kvalitet.\nDu tilslutter ganske enkelt drevet ved hjælp af et USB-kabel og enheden med 4x hastighed giver problemfri Blu-ray-afspilning og omfattende understøtning af formaterne DVD+ /- R, DVD +/-RW, DVD +/- R DL, DVD-RAM og CD-R. Drevet læser DVD-formater med 8x og CD-formater med 24x.\nDet eksterne design med strømforsyning fra USB gør PX-B120U let at medbringe overalt. Du skal ikke bruge ekstra AC-strømforsyning eller yderligere kabler. Top-load-designet gør også drevet let at betjene. Drevets udvendige design har et attraktivt, unikt rib-mønster og en glat, blank overflade.\nDerudover kan PX-B120U også fungere som set-top Blu-ray-afspiller, når det sluttes til Plextors medieafspiller, PlexMedia, der introduceres snart. Muligheden for at bruge drevet overalt i hjemmet gør det virkeligt alsidigt.\nPX-B120U er dækket af Plextors "Fast Warranty Service", som omfatter 2 års onsite-garanti i EU, Norge og Schweiz (og 1 års garanti med egen aflevering i øvrige lande).\nPlextors eksterne BD-ROM fås i Europa fra juli til en anslået pris på â‚¬ 109,-.